b'\n_START_ARTICLE_\nNubnefer\n_START_SECTION_\nViri z Nubneferjevim imenom\n_START_PARAGRAPH_\nNubneferjevo ime so odkrili v ju\xc5\xbenih galerijah nekropole faraona D\xc5\xbeoserja (Tretja dinastija) Sakari na dveh fragmetih posode iz \xc4\x8drnega skrilavca. Napis omenja zgradbo Menti-Ank (\xc5\xbdivljenje lahko traja), ki je bila zgrajena med vladavino faraona Nine\xc4\x8derja. Egiptologi, med njimi Peter Kaplony, Jochem Kahl in Francesco Tiradritti, so zato prepri\xc4\x8dani, da je Nubnefer vladal \xc4\x8dasovno blizu Nine\xc4\x8derju. Nubneferjevo ime se ne pojavlja na nobenem drugem dokumentu niti iz njegovega obdobja niti iz obdobja po njegovi smrti.\n_START_SECTION_\nIdentiteta\n_START_PARAGRAPH_\nNekateri egiptologi, na primer Battiscombe Gunn in Iorwerth Eiddon Stephen Edwards, menijo, da bi Nubnefer lahko bilo rojstno ime faraona Raneba. Drugi, med njimi Wolfgang Helck in Toby Wilkinson, v nasprotju z njimi menijo, da je bil Nubnefer neposredni Nine\xc4\x8derjev naslednik. Peter Kaplony Nine\xc4\x8derja istoveti s faraonom, ki je vladal med Vad\xc5\xbeenesom in Senedom.'